ET Euroopa Liidu Teataja C 153/16

Liikmesriikide esitatav teave riigiabi kohta, mida antakse kooskõlas komisjoni 12. jaanuari 2001. aasta määrusega (EÜ) nr 70/2001, mis käsitleb EÜ asutamislepingu artiklite 87 ja 88 kohaldamist väikestele ja keskmise suurusega ettevõtetele antava riigiabi suhtes

(2005/C 153/07)

(EMPs kohaldatav tekst)

Abi nr: XS 21/02

Liikmesriik: Itaalia

Piirkond: Veneto

Abikava nimetus: Meetmed organisatsioonilistesse ja kaubanduslikesse uuendustesse tehtavate investeeringute toetamiseks

Õiguslik alus:

— Legge 27.10.1994, n. 598, art.11

— Decreto legislativo 31.03.98, n. 123

— Legge 23.12.1999, n. 488, art.54 comma 3

— Decreto legislativo 31.03.98, n.112, art.19

— Delibera di Giunta della Regione Veneto del 31.12.02, n. 3971 e relative schede allegate

Kavas ettenähtud aastased kulud: (miljonites eurodes)

Abi ülemmäär: Abi määrad jäävad lubatud piirmäärade piiridesse.

Brutoekvivalendina väljendatud abi määrad sooritatud tehingute kohta viitemääraga 5 % on järgmised:

brutoekvivalendiga 7,1 VKEdele, mille suhtes kohaldatakse EÜ asutamislepingu artikli 87 lõike 3 punktis c sätestatud erandit;

brutoekvivalendiga 5,7 väikestele ettevõtetele ülejäänud piirkonna osades;

brutoekvivalendiga 2.8 keskmise suurusega ettevõtetele ülejäänud piirkonna osades.

Intressitoetus arvutatakse amortisatsiooniplaani alusel, mis põhineb püsivatel laenu põhiosa tagasimaksetel.

Rakendamise kuupäev:

Kava kestus: Kuni 31. detsember 2006

Abi eesmärk: Toetada VKEde tehnoloogia arendamist ja levikut, rahastades investeeringuid organisatsioonilistesse ja kaubanduslikesse uuendustesse.

Asjaomased majandusharud: Abi on suunatud väikese ja keskmise suurusega ettevõtetele, kes tegutsevad järgmistes valdkondades:

kaevandus;

töötlev tööstus;

elek trienergia tootmine ja jaotus;

ehitus;

informaatika ja sellega seotud tegevused;

reovee- ja jäätmekäitlus, sanitaaria jms tegevus.

Abi andva ametiasutuse nimi ja aadress:

Regione Veneto Direzione Industria Corso del Popolo, 14 30172 Mestre (VE)

Abi nr: XS 35/03

Liikmesriik: Ühendkuningriik

Piirkond: County of Gwynedd, Wales

Abikava nimetus või üksiktoetust saava ettevõtte nimi: Gwynedd Business Development Package

Õiguslik alus: Section 2 (1) of the Local Government Act 2000

Kavas ettenähtud aastased kulud või ettevõttele antud üksiktoetuse üldsumma: 2003 — 384 870 GBP

2004 — 532 870 GBP

2005 — 545 260 GBP

Kõnealune rahastamine toetab kuni 203 VKEd, mis vastavad VKE grupierandi lisa 1 nõuetele.

Abi ülemmäär: Abi ülemmäär on 50 %. Enamiku taotluste maksimumtoetus on 5 000 GBP, kuigi erandjuhtudel, kus toetusabi muudest allikatest ei saada, võib toetuse suurus olla kuni 50 000 GBP.

Toetus antakse investeerimiskulutusteks (artikli 87 lõike 3 punkt a — 35 % + 15 %), välja arvatud majandustegevuse planeerimise ja turustamise puhul, kus võib arvestada ka konsultatsioonikuludega.

Rakendamise kuupäev:

Kava või üksiktoetuse kestus: November 2005

Abi eesmärk: Abi eesmärgiks on parandada VKEde konkurentsi- ja uute töökohtade loomise võimet Gwyneddis (artikli 87 lõike 3 punktile a vastav piirkond) uute toodete loomise ja äritoimingute parandamise kaudu. Eesmärgid saavutatakse konsultatsioonitoetuste ja investeeringute abil. Kava püüab toetada 160 olemasolevat VKEd ning luua 63 uut VKEd, luues nii 200 uut töökohta ning tagades 256 olemasoleva töökoha säilimise.

Asjaomased majandusharud: Kõik majandusharud, välja arvatud:

söe kaevandamine

terasetööstus

laevaehitus

sünteeskiu-, tekstiilmaterjalide- ja rõivatööstus

mootorsõidukitööstus

põllumajandus

toiduainetööstus

jaemüük

vanadekodud ja hooldekodud

Abi andva ametiasutuse nimi ja aadress:

Colin Morris Planning and Economic Development Department Gwynedd Council Council Offices CAERNARFON Gwynedd LL55 1SH

Abi nr: XS 51/03

Liikmesriik: Belgia

Piirkond: Flandria

Abikava või üksiktoetust saava ettevõtte nimetus: Konsultatsioonitšekid — abimeede, millega edendatakse Flaami väikestele ja keskmise suurusega ettevõtetele osutatavaid väliseid konsultatsiooniteenuseid.

Õiguslik alus: Besluit van de Vlaamse regering van 14 februari 2003 betreffende de adviescheques. Dit besluit valt onder het toepassingsgebied van de Verordening (EG) nr. 70/2001 van de Commissie van 12 januari 2001 betreffende de toepassing van artikel 87 en 88 van het EG-Verdrag op staatssteun voor kleine en middelgrote ondernemingen, en eventuele latere wijzigingen van deze verordening.

Kavas ettenähtud aastased kulutused või ettevõttele antud üksiktoetuse üldsumma: Konsultatsioonitšekkide meetme jaoks eraldatav kogueelarve kõikides abikõlblikes sektorites on 5 miljonit eurot aastas.

Abi ülemmäär: Abi ülemmäär väikeste ja keskmise suurusega ettevõtete puhul on 50 % konsultatsioonitšekkide kogusummast.

Ressursside olemasolu korral võivad väikesed ja keskmise suurusega ettevõtted jätta aastas reservi maksimaalselt 820 konsultatsioonitšekki nimiväärtusega 30 eurot tšeki kohta, maksimumväärtuses 24 600 eurot.

Rakendamise kuupäev:

Kava või üksiktoetuse kestus: Algses etapis kohaldatakse kava kolm aastat, pärast mida meedet hinnatakse. Pärast seda võib minister otsustada kava laiendada, kohandada või lõpetada, pidades silmas meetme tõhusust, poliitilisi prioriteete ja eraldatud eelarvevahendeid.

Abi eesmärk: Meetme eesmärk on edendada väikestele ja keskmise suurusega ettevõtetele osutatavaid mõistliku hinnaga kõrgekvaliteedilisi väliseid konsultatsiooniteenuseid. Praktikas ei soovi need ettevõtted sageli kuigi meelsasti väliskonsultante kasutada kas siis nende kõrge hinna tõttu või kartes, et nõuanded ei vasta nende erivajadustele, või lihtsalt seepärast, et nad ei ole selliste teenustega kursis.

Konsultatsiooniteenuste kvaliteedi tagamiseks kinnitab sõltumatu organ (Raad voor Advies en Consultancy) kvaliteeditõendid. Flaami valitsus tunnustab neid konsultatsiooniasutusi, kellel on selline tõend. Valitsuse heakskiidetud konsultatsiooniasutused on riputatud Flaami valitsuse veebilehele. Ettevõtted otsustavad ise, millise konsultatsiooniasutuse poole nad pöörduda soovivad.

Ettevõtted võivad Flaami valitsuselt tellida ka konsultatsioonitšekke väärtuses 30 eurot tšekk. Kulud kannavad võrdselt ettevõte ja Flaami valitsus. Ettevõte võib iga aasta osta 820 konsultatsioonitšekki, mis kehtivad 14 kuud alates nende väljaandmisest. Kuna see on e-valitsuse meede, tuleb tšekke tellida interneti kaudu.

Asjaomased majandusharud: Meede kuulub komisjoni 12. jaanuari 2001. aasta määruse (EÜ) nr 70/2001, mis käsitleb EÜ asutamislepingu artiklite 87 ja 88 kohaldamist väikestele ja keskmise suurusega ettevõtetele antava riigiabi suhtes, kohaldamisalasse.

Abi andva ametiasutuse nimi ja aadress:

Ministerie van de Vlaamse Gemeenschap Afdeling Economisch Ondersteuningsbeleid Cel Adviescheques Markiesstraat 1 1000 Brussels

Abi nr: XS 64/01

Liikmesriik: Itaalia

Piirkond: Piemonte

Abikava nimetus: Ühtne programmdokument 2000 — Piemonte piirkond 2006 — meede 2.2 “Rahandus- ja konsultatsioonisüsteemid äriühingute arendamiseks ja loomiseks” — punkt 2.2.b “Finantskorraldus osaluslaenude kaudu”

Õiguslik alus:

a) Atto deliberativo della Giunta Regionale n. 12-3626 del 31 luglio 2001“Reg. 1260. Ob. 2. DOCUP Regione Piemonte, periodo di programmazione 2000/2006. Approvazione progetti di aiuto in esenzione ai sensi del Reg. Ce 70/2001 — Allegato 4 — 2.2.b Interventi di ingegneria finanziaria tramite prestiti partecipativi”.

b) Determina Dirigenziale n. 149 dell'8 ottobre 2002 in Bollettino Ufficiale della Regione Piemonte n. 42 del 17 ottobre 2002, p. 59 e ss.

Kavas ettenähtud aastased kulutused: Ettenähtud raha saadakse punktiga 2.2.b “Finantskorraldus osaluslaenude kaudu” kehtestatud kava alusel ja see koosneb eesmärgi 2 ja järkjärgulise lõpetamise jaoks antavatest vahenditest.

Abi ülemmäär: Materiaalsesse ja immateriaalsesse põhivarasse investeerimise puhul:

keskmise suurusega ettevõtete puhul 7,5 % brutoekvivalendist;

väikeettevõtete puhul 15 % brutoekvivalendist;

artikli 87 lõike 3 punkti c piirkondade suhtes soodustusi ei kohaldata.

Rakendamise kuupäev:

Kava kestus:

Abi eesmärk: Investeeringutoetus.

Punkt 2.2.b moodustab osa Piemonte 2000.–2006. aasta ühtse programmdokumendi 2. osa “Süsteemi ajakohastamine ja toetamine” meetmest 2.2 “Rahandus- ja konsultatsioonisüsteemid äriühingute arendamiseks ja loomiseks”; selle eesmärk on tugevdada VKEde aluskapitali, et edendada tootlikku investeerimist, aidata kaasa äriühingute arendamisele ja loomisele ning moodustada alus äri- ja tootmissektori konsolideerimiseks, aidates seeläbi säilitada ja arendada tööhõivet.

Asjaomased majandusharud: Kõik majandusharud

Teenused (kõik)

Märkused:

Kava kohaldatakse komisjoni 12. jaanuari 2001. aasta määruse (EÜ) nr 70/2001, mis käsitleb EÜ asutamislepingu artiklite 87 ja 88 kohaldamist väikestele ja keskmise suurusega ettevõtetele antava riigiabi suhtes (EÜT L 10, 13.1.2001), I lisas määratletud väikeste ja keskmise suurusega ettevõtete suhtes, mis tegutsevad tootmise, ehituse, käsitöönduse, turismi ja teenuste valdkonnas ning asuvad eesmärgi 2 piirkonnas, mõnes järkjärgulise lõpetamise piirkonnas ja/või artikli 87 lõike 3 punktis c määratletud piirkonnas.

Artikliga nähakse ette käibefond, mida kasutada osaluslaenude andmiseks majanduslikult usaldusväärsetele VKEdele, millel on kindel arenguperspektiiv ja mille osanikud on heaks kiitnud osakapitali 50 000 eurose kuni 1 000 000 eurose suurendamise, kuid ei ole seda ellu viinud.

Abi ülemmäär ei või keskmise suurusega ettevõtete puhul ületada 7,5 % brutoekvivalendist ja väikeettevõtete puhul 15 % brutoekvivalendist.

Osakapitali suurendamine peab olema seotud investeerimisprogrammiga, mille eesmärk on tehnoloogia uuendamine ning äriühingu laiendamine ja arendamine summa ulatuses, mis on vähemalt võrdne ühtse programmdokumendi alusel avalikust sektorist saadavate rahaliste vahenditega. Kapitali suurendamine tuleb heaks kiita seda taotleva äriühingu erakorralise üldkoosoleku eriresolutsiooniga.

Meetme eesmärk on julgustada uute likviidsete varade toomist äriühingutesse.

Sellest tulenevalt ei ole tsiviilkoodeksi artiklitele 2440 ja 2442 (naturaaltasu ja laenud ning varude muutmine omakapitaliks) vastav kapitali suurendamine abikõlblik, samuti ei ole abikõlblik selline kapitali suurendamine, mille puhul kasutatakse varusid või muid olemaolevaid bilansikirjeid.

Abi ei saa kombineerida muu avaliku sektori abiga, mis on seotud sama meetmega.

Vastuvõetavad taotlused peavad olema seotud veel võtmata meetmetega: kapitali suurendamine, mis on enne taotluse esitamist juba ellu viidud, ei lähe arvesse.

Tehnilise vastuvõetavuse, rakendamise ja lõpparuandluse etappides peab rakendusorgan muu hulgas kindlaks tegema, et heakskiidetud kapitali suurendamine on rangelt seotud kavandatud investeeringuga (juhul kui kapitali suurendamine ei vasta meetmega ettenähtud eesmärkidele ja nõuetele, võib juba makstud toetuse tagasi nõuda) ja et abikõlblikud kulutused on kooskõlas määruse (EÜ) nr 70/2001 artikli 2 punktidega c ja d ning artikli 4 lõikega 5.

Piemonte piirkond on kohustunud mitte ületama määrusega (EÜ) nr 70/2001 ettenähtud abi ülemmäära, s.t keskmise suurusega ettevõtete puhul 7,5 % brutoekvivalendist ja väikeettevõtete puhul 15 % brutoekvivalendist, mistõttu meetmele on lisatud nn piirav klausel. Selline klausel on lisatud ka ühtsele programmdokumendile, programmitäiendile ja pakkumiskutsetele.

Abi andmine ei piira nende EÜ asutamislepingule vastavate määruste, direktiivide ja suuniste kohaldamist, mis reguleerivad riigiabi andmist määruse (EÜ) nr 70/2001 artiklis 1 sätestatud sektoritele. Kui abitaotlused saadakse äriühingutelt, mis tegutsevad sektoris, mida reguleeritakse riigiabi käsitlevate ühenduse erieeskirjadega, võtab rakendusorgan nende läbivaatamisel arvesse kohaldatavaid eeskirju ja järgib neis sisalduvaid nõudeid.

Abi andva ametiasutuse nimi ja aadress:

Regione Piemonte Direzione Industria Via Pisano n. 6 10152 Torino

Muu teave:

Kontaktisik: Dott. Giuseppe Benedetto, Via Pisano, 6 Torino Tel. 011/4323195 Faks 011/4323483 E-post: direzione16@regione.piemonte.it

Abi nr: XS 119/03

Liikmesriik: Itaalia

Piirkond: Toscana

Abikava nimetus: Automaatsed fiskaalabi meetmed tootmisbaasi toetamiseks.

Õiguslik alus:

— Art. 1 legge 341/95 e s.m. e i. di cui alla legge 266/97

— Decreto legislativo 112/98, art. 19

— Decreto legislativo 123/98

— Decreto Giunta regionale n. 6108/03

Kavas ettenähtud aastased kulud: 20 000 000 eurot

Abi ülemmäär: Abi osatähtsus üksikettevõtte puhul väljendatuna brutoekvivalendina ei tohi ületada 15 % investeeringu kogumaksumusest väikeste ettevõtete või 7,5 % keskmise suurusega ettevõtete puhul.

Abikavaga hõlmatud piirkondade puhul, mille suhtes saab kohaldada asutamislepingu artikli 87 lõike 3 punktis c sätestatud erandit, on abi ülemmäär 18 % brutoekvivalendist väikeste ettevõtete ja 14 % keskmise suurusega ettevõtete korral.

Rakendamise kuupäev: November 2003, kuupäevast, mil komisjon sai kõnealuse teatise.

Kava kestus: 2003-2006

Abi eesmärk: Maksusoodustuse vormis antav abi on suunatud uute rajatiste ehitamiseks ning tootmisettevõtete laiendamiseks, moderniseerimiseks, ümberkujundamiseks, muutmiseks, reaktiviseerimiseks ja ümberpaigutamiseks.

Asjaomased majandusharud: ISTATI 1991. aasta koodid

C jagu — Allmaakaevandamine ja pealmaakaevandamine

D jagu — Tootmine

F jagu — Ehitus

Osa K 72 — Informaatika ja sellega seonduvad tegevused

Osa K 74 — Muud kutse- ja ettevõtlustegevused

Osa I 63 — Transpordi abi- ja lisategevused

Äriühingud, mis on seotud asutamislepingu I lisas loetletud toodete valmistamise, töötlemise ja turustamisega ning laevaehitustööstuses tegevad äriühingud ei ole abikava sihtgrupiks.

Abi saavad äriühingud peavad olema rahanduslikult ja majanduslikult usaldusväärsed.

Abi andva ametiasutuse nimi ja aadress:

Regione Toscana Via di Novoli, 26 I-50127 Firenze

Muu teave: Abikava ei kohaldata ekspordiga seotud tegevuste puhul, s.t abi korral, mis on vahetult seotud eksporditavate koguste, jaotusvõrgu loomise ja toimimise või muude eksportimisest tulenevate jooksvate kuludega, ja abi korral, mille tingimuseks on kodumaiste toodete kasutamine importtoodete asemel.

Abikõlblikud on ainult need kulutused, mis on tehtud alates avalduse esitamise kuupäevast. Abikõlblikud on ainult sellised nõustamisteenused, mis ei ole pidevad ega korralised ja ei ole seotud ettevõtja tavaliste tegevuskuludega.